《我有平生人二章 其二》
明代·陆深

我有平生人，善鼓朱弦琴。清商发高弹，泠泠太古音。

万人罗列听，叹息一何深。玉衡指孟夏，朱明自南侵。

曲中正悠扬，弦绝调不任。鸾胶是何年，长令负此心。

岂不增悲辛，古意日已淫。

作者简介：（1477—1544）明松江府上海人，初名荣，字子渊，号俨山。弘治十八年进士二甲第一。授编修。遭刘瑾忌，改南京主事，瑾诛，复职。累官四川左布政使。嘉靖中，官至詹事府詹事。卒谥文裕。工书。有《俨山集》、《续集》、《外集》。